તિબેટ- તિબેટીયનોના આધ્યાત્મિક ધર્મગુરુ દલાઈ લામાએ કહ્યું કે, ચીન સાથે તિબેટનું અસ્તિત્વ એ રીતે શક્ય છે, જેવી રીતે યુરોપિય સંઘના દેશો એકબીજા સાથે જોડાયેલા છે. દલાઈ લામાએ જણાવ્યું કે, તે પોતાના દેશ માટે સ્વરાજ્ય ઈચ્છે છે, સ્વતંત્રતા નહીં. મળતી માહિતી મુજબ ઈન્ટરનેશનલ કેમ્પેઈન ફોર તિબેટની 30મી વર્ષગાંઠ નિમિત્તે દલાઈ લામાએ પોતાના વીડિયો સંદેશમાં જણાવ્યું કે, ‘હું હમેશાથી યુરોપિયન સંઘની ભાવનાઓની કદર કરતો રહ્યો છું. દલાઈ લામાએ કહ્યું કે, વ્યક્તિના હિત કરતા સમાજનું હિત વધુ મહત્વપૂર્ણ બની જાય છે’. હું મર્યાદાઓ ઓળંગવા કરતાં મર્યાદામાં રહેવાનું યોગ્ય ગણીશ.